钦定古今图书集成/明伦汇编/官常典/第719卷 > 许钦明
## 钦定古今图书集成/明伦汇编/官常典/第719卷 > 许钦明

按《唐书许绍传》：绍子圉师，圉师子钦明，以军功擢左
玉钤卫将军、安西大都护、盐山郡公，出为凉州都督。
尝轻骑按部，会突厥默啜兵奄至，被执。贼与皆至灵
州，使说之降。钦明至城下，呼曰：“我乏食，有美酱乎？有
粱米乎？并乞墨一枝。”时贼营四面阻水，惟一路得入，
钦明欲选将柬兵，乘夜袭贼也，而城中无寤其廋者，
遂见害。兄弟死王事，世名其忠。